section_heading: Posljedice
paragraph_text: Razvilo se shvaćanje da se otok može obraniti jedino ako na obali bude postojalo snažno naselje. Stoga su u hvarskoj komuni hvarska gospoda, koja je na Visu imala velike posjede čije je iskorištavanje donosilo im velike prihode, i viški pučani podigli utvrđene kuće uz obale viške luke. Kuće nisu bile isključivo vojne namjene. Služile su i kao stambeni i gospodarski objekti. Tako su nastala naselja Kut i Luka, od kojih je nastao suvremeni Vis.